open-index/open-wikipedia-markdown huggingface dataset:
Mikroliikunta

**Mikroliikunta** on pienimuotoista, yleensä paikallaan tapahtuvaa liikehdintää. Tyypillistä mikroliikuntaa on esimerkiksi jalan heilutteleminen istuessa, tuolilla vääntelehtiminen, sormien naputtaminen pöytää vasten tai jonkin esineen näprääminen.

Liikehdintä voi johtua hermostuneisuudesta, ikävystymisestä tai ärsyyntymisestä. Se voi johtua osin geneettisestä taipumuksesta, ja se on usein tiedostamatonta. Joskus se voi olla jonkin hermostollisen tai psykologisen häiriön oire. Mikroliikuntaa voi kutsua pejoratiivisesti myös *sätkimiseksi*, tai *nykimiseksi*, ja sitä pidetään usein huonona tapana etenkin koulussa.

Mikroliikunnalla kulutetut kalorit voivat kuitenkin olla merkittävä apu painonhallinnassa. Ahkeralla mikroliikunnalla ihminen voi kuluttaa päivittäin jopa 800 kilokaloria (3350 kJ).

Mikroliikunta voi parantaa koululaisen oppimistuloksia. Oppilaat, joiden annettiin elehtiä käsillään oppimisen aikana saattavat oppia tehokkaammin kuin liikkumattomat oppilaat.

Mikroliikunta on eri asia kuin hyötyliikunta, sillä mikroliikunnassa harvoin tehdään mitään hyödyllistä.

## Lähteet

## Aiheesta muualla
* Pullapoliisi-blogi: Liikehtijä ei liho (ainakaan niin helposti)
Alfatar

**Alfatar** () on kaupunki Silistran alueella Bulgarian koillisosassa. Kaupungissa oli 1&nbsp;264 asukasta vuonna 2021.

## Lähteet

## Aiheesta muualla
Ivailovgrad

**Ivailovgrad** () on kaupunki Haskovon alueella Kaakkois-Bulgariassa. Vuoden 2018 arvion mukaan kaupungissa asui 3&nbsp;233 asukasta.

## Lähteet
Elena (Bulgaria)

**Elena** () on kaupunki Veliko Tărnovon alueella Balkanvuorilla Keski-Bulgariassa. Elenan kunnan alueella asuu 9 635 asukasta (2011). Elena oli kansallisromanttisen Bulgarian renessanssin keskus 1700–1800 luvuilla. Kunnan seutu on tunnettu elenski but -nimisestä perinneruuasta.

## Lähteet

## Aiheesta muualla

* Elenan kotisivut
Burtassit

**Burtassit** olivat kasaarien ja bulgaarien alueiden välissä asunut kansa. Heidän taustansa ei ole täysin selvä, mutta heidät on ennen yritetty yhdistää muun muassa mordvalaisiin, mišääreihin ja unkarilaisiin. Nykyisin suuri osa pitää heitä suomalaisugrilaisten ja turkkilaisten kansojen sekoituksena, joiden lisäksi heihin oli mahdollisesti sekoittunut myös iranilaisia kansoja.

## Aikalaislähteissä
Burtasseista löytyy mainintoja islamilaisista ja venäläisistä lähteistä. Islamilaisten aikalaislähteiden mukaan heidän alueensa olivat Volgan varrella bulgaarien ja kasaarien maiden välissä. He maksoivat veroja kasaareille ja pystyivät nostamaan tarvittaessa 10&nbsp;000:n ratsumiehen armeijan. He sotivat bulgaareja vastaan pohjoisessa ja petsenegejä vastaan idässä saavuttaen kohtalaista menestystä. Ibn Rustan kirjoitusten mukaan burtassit olivat jakaantuneet kahteen luokkaan, joita erotti hautatavat. Toiset polttivat kuolleiden ruumiit toisten haudatessa ne. Toinen ryhmä oli ilmeisesti myös keskittynyt metsiin ja toinen arolle.

Muyjmal at-Tavarikh kirjoitti burtasseilla olleen kuninkaita, joita kutsuttiin nimellä *T-rw*. Ei ole selvää milloin heitä hallitsivat kuninkaat. Heidän hallintojärjestelmänsä tiedetään muuten olleen löyhä. Heidän alueensa jakaantuivat pienempiin alueisiin, joita johtivat yksi tai kaksi vanhinta. Al Mas'ūdī kuvaili burtasseja suureksi turkkilaiseksi kansaksi ja korostaa turkiskaupan merkitystä heille. Venäläisissä lähteissä heidät luokitellaan taas miltei poikkeuksetta yhteen suomalaisugrilaisten kansojen kanssa. Burtassit katosivat islamilaisista lähteistä 900−luvulla. Viimeisin maininta heistä on venäläisessä Ustiugin kronikassa, jossa heidät mainitaan vuonna 1360 osana tataarien johtamaa armeijaa.

## Lähteet
Pikku-Matti maailmalla

**Pikku-Matti maailmalla** on Edvin Laineen ohjaama elokuva vuodelta 1947.
Lapsitähti Veli-Matti esittää kaupunkiin karkuteille lähtevää poikaa, joka tutustuu veitsenteroittajaksi ryhtyneeseen taiteilijaan. Äiti löytyy tällä matkalla, kun avuksi tulee kasvattitätiään paennut itkevä tyttö.

Elokuvaa on luonnehdittu paatokselliseksi alkoholin kiroista varoittelevaksi saarnaksi. Sitä rahoitti ja sen hyväksyi Oy Alkoholiliike Ab:n elokuvatoimikunta.

## Näyttelijät

## Lähteet
Tuomo Lönnmark

**Tuomo Lönnmark** (s. 14. syyskuuta 1981 Veteli) on suomalainen pesäpalloilija. Hän edusti vuosina 2003–2017 Superpesiksessä pelannutta Vimpelin Vetoa ja lopetti uransa kertaalleen kauden 2017 jälkeen. 

Lönnmark teki paluun pelikentille kesken kauden 2018, jolloin hän teki sopimuksen Alajärven Ankkureiden kanssa. Loppukaudeksi 2018 Lönnmark siirtyi jälleen Vimpelin Vedon kokoonpanoon, palaten kesällä 2019 Alajärven Ankkureihin. Nykyisin Lönnmark pelaa Vimpelin kakkosjoukkueessa Suomisarjaa. Lönnmarkin kasvattajaseura on Vetelin Urheilijat.

## Ura
Ulkopelissä siepparina ja sisäpelissä etenijänä tai vaihtajana toimiva Lönnmark pelasi Superpesistasolla vuodesta 2004 saakka, Vimpelin joukkueen noustua edellisellä kaudella Ykköspesiksestä.

Lönnmark kuuluu vuoden 2012 Pesäpallon maailmancupiin lähtevään Suomen joukkueeseen, yhdessä kahdeksan muun Superpesispelaajan kanssa. Turnaus järjestetään Australian Gold Coastilla 8.-12. lokakuuta 2012. 

## Tilastot
* Ottelut: 205
* Kunnarit: 2
* Lyödyt juoksut: 29
* Tuodut juoksut: 138
* Kärkilyönnit: 635
* Kärkilyöntiprosentti: 54,3% 

## Saavutukset
### Pelaajana
* 3 SM-kultaa: 2010, 2016, 2017
* 5 SM-hopeaa: 2011, 2012, 2013, 2014, 2015
* 3 SM-pronssia: 2009, 2018, 2020 
* 1 Itä-Länsi-ottelu: 2011

## Lähteet

## Aiheesta muualla
Rainer Bollström

**Rainer Bollström** (s. 1963 Mikkeli) on suomalainen iskelmälaulaja. Vuonna 1991 uransa aloittanut Bollström esiintyy nykyään oman Graniitti-yhtyeensä kanssa suomalaisissa tanssipaikoissa ja suomalaisten suosimissa lomakohteissa ulkomailla.

Bollström on julkaissut yhteensä yhdeksän albumia. Vuonna 2010 ilmestyi hänen 20-vuotisjuhlalevynsä *Paras mies*. Rainer Bollström on raviohjastaja Henri Bollströmin isä. 

## Diskografia
**Säveliä Saimaalta* (1992)
**Haavetta, unelmaa* (1994)
**Hyvää iltaa kuu* (1996)
**Valkoisia valheita* (1998)
**Kulje kanssain* (2000)
**Vuosien jälkeen* (2002)
**Tää helpottaa* (2005)
**Paras mies* (2010)
**Miehen elämää* (2014)

## Lähteet

## Aiheesta muualla
*Rainer Bollströmin kotisivut
Generation Å

**Generation Å** on Allekirjoittanut -yhtyeen vuonna 1995 julkaistu studioalbumi. Albumi sisältää muun muassa kappaleet "Leikkikalujäppinen" ja "Ei pysty joraan".

Albumi oli Suomen virallisella albumilistalla viisi viikkoa, parhaimmillaan sijalla 32.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Vapiano

**Vapiano** on saksalainen ravintolaketju, joka tarjoaa italialaista ruokaa. Konsepti on ”pizzaa ja pastaa” -baari, jossa ruoka valmistetaan tilauksesta. Vapiano valmistaa tilauksesta myös salaatteja ja jälkiruokia. Ketjulla on yli 170 ravintolaa ympäri maailmaa. Ensimmäinen Vapiano avattiin Hampurissa vuonna 2002.

Jokainen asiakas saa käyttöönsä RFID-sirukortin, johon hän lataa laskuaan. Kun asiakas on lopettanut ruokailun, hän maksaa laskunsa tiskille antamalla sirukorttinsa myyjälle. Kaikkien ostosten rekisteröiminen yhdelle kortille nopeuttaa maksutapahtumaa.

## Vapiano Suomessa
Suomen ensimmäinen Vapiano-ravintola avattiin Helsingin keskustaan osoitteeseen Mikonkatu 15 kesäkuussa 2011. Toinen Vapiano-ravintola avattiin marraskuussa 2018 kauppakeskus Itikseen. Suomessa Vapiano-ravintoloita operoi virolainen Apollo Group, jolla on Vapiano-ravintoloita myös Baltiassa.

## Lähteet

## Aiheesta muualla

* Vapianon suomenkielinen kotisivu
Ihtiman

**Ihtiman** () on kaupunki ja kunta Sofian alueella Länsi-Bulgariassa. Kunnan asukasluku on 17&nbsp;732 (vuonna 2011). Ihtiman sijaitsee Sredna Gora ja Rilavuorten välisellä ylängöllä.

## Lähteet

## Aiheesta muualla
Paysafecard

**Paysafecard** on sähköinen maksujenvälityspalvelu, jota käytetään pääasiassa verkkokaupassa. Se perustuu etukäteismaksuun, eli ostettaviin PIN-numeroihin ja niiden syöttämiseen verkkokauppaan. Koodissa on tietty saldo, jonka ostaja on itse valinnut sitä ostaessa. Samaa koodia voi käyttää useamman kerran ja kerralla voi ostaa useamman koodin.

Paysafecard toimii Wienistä käsin ja on perustettu vuonna 2000. Järjestelmä toimii monissa maissa.

Paysafecard on myös yleisesti käytetty maksutapa mm. Postin nimissä lähetetyissä huijausviesteissä.

## Lähteet

## Aiheesta muualla

* Paysafecard group -yhtiön kotisivut
Osallistuva budjetointi

**Osallistuva budjetointi** on demokraattisen keskustelun ja päätöksenteon prosessi. Taustalla on ajatus osallistuvasta demokratiasta, jossa tavalliset ihmiset päättävät, miten kunnan tai valtion käytössä olevia julkisia varoja jaetaan ja käytetään. Osallistuva budjetointi antaa ihmisille mahdollisuuden määritellä, keskustella ja priorisoida julkisia kulutuskohteita. Samalla se antaa ihmisille valtaa tehdä todellisia päätöksiä ja päättää, kuinka rahaa käytetään.

Ensimmäistä kertaa osallistuvaa budjetointia, jossa asukkailla oli suoraa budjettivaltaa, käytettiin Porto Alegren kaupungissa Brasiliassa vuonna 1989. Sen jälkeen osallistuvan budjetoinnin menetelmiä on käytetty ja edelleen kehitetty sadoissa kaupungeissa muun muassa Venezuelassa, Kanadassa, Espanjassa, Ranskassa, Chilessä ja Isossa-Britanniassa.
 
## Osallistuva budjetointi Suomessa

Keväällä 2012 Sitra kokeili osallistuvan budjetoinnin menetelmiä demokratiahankkeiden kiihdyttämiseen tarkoitetun rahoituksen jakamisessa. Kokeilun jatkona Helsingin kaupunginkirjasto järjesti loppuvuonna 2012 kolmen työpajan sarjan, jossa kirjaston asiakkaat pääsivät päättämään 100 000 euron kohdentamisesta tulevan keskustakirjaston toiminnan suunnittelua ennakoivista pilottihankkeista.

Helsingin kaupunki laati keväällä 2012 selvitystä osallistuvan budjetoinnin toteutusmahdollisuuksista Helsingissä. Selvityksen pohjalta valmisteltiin esitys osallistuvan budjetoinnin kokeilusta. Esityksen perusteella Helsingin Nuorisoasiankeskus Ruuti on toteuttanut Osallistuvan budjetoinnin hankkeen vuonna 2013.
Myös Tampereen Tesomassa on kokeiltu osallistavaa budjetointia.

## Osallistuva budjetointi maailmalla
Yksi suurimmista osallistuvan budjetoinnin projekteista toteutettiin New Yorkissa lokakuun 2011 ja huhtikuun 2012 aikana. Noin 6000 ihmistä osallistui äänestykseen yhteisöllisesti tuotetuista alueiden kehittämisehdotuksista. 

## Lähteet
Letnitsa

**Letnitsa** () on kaupunki Lovetšin alueella Bulgariassa. Letnitsan kunnan asukasluku on 3&nbsp;740. Lenitsa sijaitsee aivan Lovetšin alueen koillisnurkassa kolmen muun alueen reunustamana.

## Lähteet
Biker Mice from Mars (albumi)

**Biker Mice from Mars** on vuoden 1993 *[[Prätkähiiret]]-*televisiosarjan albumi. MCA/Gasoline Alley julkaisi levyn vuonna 1993. Musiikin sävellyksestä vastasi Will Anderson ja laulusta Jeff Scott Soto. Myös sarjaa käsikirjoittaneet Rick Ungar ja Tom Tataranowicz osallistuivat sanoituksien tekemiseen.

## Kappaleet
# 
# 
# 
# 
# 
# 
# 
# 
# 
# 

## Kokoonpano
*Jeff Scott Soto – laulu
*Will Anderson – kosketinsoitin, kitara, ohjelmointi, taustalaulu
*Burleigh Drummond – rummut
*Basil Fung – rytmikitara
*Lance Morrison – basso
*Michael S. Plodene Thompson – Hammond B-3, piano
*Terry Wilson – taustalaulu

## Lähteet
Zavet

**Zavet** () on kylä ja kunta Razgradin alueella Koillis-Bulgariassa. Kunnan pinta-ala on 274 neliökilometriä. Vuoden 2018 arvion mukaan kunnassa oli 9&nbsp;327 asukasta ja Zavetin kylässä 2&nbsp;709 asukasta.

## Lähteet
Nedelino

**Nedelino** () on kaupunki ja kunta Smoljanin alueella Etelä-Bulgariassa. Kunnan asukasluku on 7&nbsp;088 (vuonna 2011). Kunnan luontoa hallisee Rodopivuoret, ja asutus on keskittynytkin vuorten laaksoihin.

## Lähteet
Voitto Raatikainen

**Voitto Olavi Raatikainen** (30. maaliskuuta 1930 Paltamo – 14. huhtikuuta 2012 Helsinki) oli suomalainen urheilutoimittaja. Urheilutoimittajan uran lisäksi hän kirjoitti useita kirjoja.

Raatikainen aloitti työuransa sotien jälkeen ''Työkansan Sanomissa'' ja ''TUL-lehdessä''. Hän toimi vuosina 1961–1968 Urheilun Kuva-Aitassa toimitussihteerinä. Vuosina 1970–1971 hän työskenteli yleisurheilun Helsingin EM-kisojen lehdistösihteerinä ja sen jälkeen YLE:n radiourheilun toimituspäällikkönä eläkkeelle siirtymiseensä asti vuoteen 1993. Voitto ”Vode” Raatikaisen mieluisimpia selostuslajeja olivat pikaluistelu, hiihto ja yleisurheilu. 

Urheilutoimittajan uran rinnalla Voitto Raatikainen teki seitsemän urheiluaiheista teosta, joista ”*Meidän Kaikkien Stadion*” palkittiin vuoden urheilukirjana 1994. Suomen Urheilumuseosäätiö palkitsi Voitto Raatikaisen kunniakirjallaan työstä urheilukirjallisuuden parissa vuonna 2004. Vuonna 2005 Voitto Raatikainen sai Pro Urheilu-mitalin työstään suomalaisen urheilun hyväksi.

Professori Kimmo Raatikainen (1955–2008) oli Voitto Raatikaisen ja tämän puolison Hely Vahteran poika.

## Julkaisut
* Raatikainen, Voitto: *Helsingin työväen luistelijat 30 vuotta 1928–1958.* Helsingin työväen luistelijat, 1958.
* Raatikainen, Voitto: *Helsingin työväen luistelijat r.y. 40 vuotta 1928–1968.* Helsingin työväen luistelijat, 1968.
* Raatikainen, Voitto: *Talviurheilun sankarit: Talviurheilun kuvahistoria.* Karisto 1977, 
* Raatikainen, Voitto: *Hiihdon MM 78.* Karisto 1978, 
* Raatikainen, Voitto: *Kultatytöt.* Karisto Oy, 1978, 
* Raatikainen, Voitto – Savonen, Lars: *Kuntoile kanssamme.* Karisto 1978, 
* Raatikainen, Voitto: *Kolme sukupolvea: Kuvakertomus 60-vuotiaasta Työväen urheiluliitosta.* Karisto Oy, 1979, 
* Raatikainen, Voitto – Aro, Tauno – Laelma, Jyrki – Viherkenttä, Antero: *Talviurheilun sankarit: Talviurheilun kuvahistoria.* Arvi A. Karisto, 1979, .
* Hurme, Aulis – Raatikainen, Voitto – Savonen, Lars – Midgley, Ruth: *Kodin suuri kuntokirja.* Karisto 1980, 
* Raatikainen, Voitto: *Olympia -80: kullatut hetket.* Karisto Oy, 1979, 
* Wünsche, Wolfgang – Raatikainen, Voitto – Helminen, A.-M.: *Kilpakenttien sankarit: Huippu-urheilun kuvahistoria.* Karisto Oy, 1984, 
* Raatikainen, Voitto – Lahtinen, Matti: *HTL 60 vuotta.* Helsingin työväen luistelijat, 1988.
* Raatikainen, Voitto: *Meidän kaikkien stadion.* WSOY, 1994, 
* Raatikainen, Voitto: *Helsingin työväen luistelijat 75 vuotta.* Helsingin työväen luistelijat, 2003.

## Lähteet

## Aiheesta muualla
* Voitto Raatikaisen muistokirjoitus ''Helsingin Sanomissa''.
* Voitto Raatikaisen tekemä kooste Helsingin olympiakisoista. Yle Elävä arkisto.
* Työläisurheilu ja vappu. Yle Elävä arkisto.
Josh Bowman

**Joshua Tobias ”Josh” Bowman** (s. 4. maaliskuuta 1988 Berkshire, Englanti) on englantilainen elokuva- ja televisionäyttelijä.

Bowman on ollut aiemmin parisuhteissa Amy Winehousen ja Miley Cyrusin kanssa. Vuodesta 2011 Bowman on seurustellut *[[Kosto (televisiosarja)|Kosto]]* -sarjan vastanäyttelijänsä Emily VanCampin kanssa, ja he menivät naimisiin vuonna 2018 Bowman ja VanCamp asuvat Los Angelesissa.

## Filmografia
* Genie in the House (2007) – Dimitri/Royal Hunk (2 jaksoa)
* Myths (2009) – Zeus
* Betwixt (2009) – Luke
* Holby Cityn sairaala (2009–2010) – Scott James (9 jaksoa)
* 13 tuntia (*13hrs*, 2010) – Doug Walker
* Prowl (2010) – Peter
* Exteriors (2011) – Adam
* Rakkauden keittiö (*Love's Kitchen*, 2011) – Roberto Alesandro
* Make It or Break It (2011–2011, kausi 2) – Max
* The Last Keepers (2011, jälkituotanto) – Taylor
* Kosto (2011–2015) – Daniel Grayson
* So Undercover (2012) – Nicolas
* Time After Time (2017) – John Stevenson / Viiltäjä-Jack

## Lähteet

## Aiheesta muualla
*
Gunnar Isosaari

**Gunnar "Gunu" Isosaari** (s. 23. maaliskuuta 1949) on suomalainen entinen jalkapallomaalivahti. 

Isosaari edusti suurimman osan urastaan Kokkolan Palloveikkoja, pelaten seurassa 18 peräkkäistä kautta, joista 17 kautta Mestaruussarjassa ja kaikkiaan 271 pääsarjaottelua.  Kaudella 1969 hän oli mukana voittamassa joukkueen toistaiseksi ainoata Suomen mestaruutta.  KPV:n lisäksi Isosaari edusti myös Kokkolan Palloseuraa.  Aktiiviuransa jälkeen Isosaari on toiminut muutamia kausia KPV:n maalivalmentajana ja myös juniorivalmennuksen parissa. 

## Saavutukset
* A-nuorten SM-kulta 1967
* SM-kulta 1969
** SM-hopea 1973
** SM-pronssi 1971 ja 1975

## Lähteet
Popovo

**Popovo** () on kaupunki Tărgovišten alueella Bulgariassa. Vuonna 2011 Popovon kunnan alueella oli 28&nbsp;441 asukasta. Popovo sijaitsee Balkanvuorten pohjoispuolella Tonavan tasangolla.

## Aiheesta muualla

## Lähteet
Louhikalat

**Louhikalat** (Trachinidae) on ahvenkaloihin kuuluva heimo. Heimon lajeja tavataan itäiseltä Atlantilta, Välimerestä ja Mustastamerestä.

## Lajit ja anatomia
Louhikalojen heimoon kuuluu yksi laji, pikkulouhikala suvussa *Echiicthys* ja viisi lajia suvussa *Trachinus*, muun muassa louhikala (*Trachinus draco*). Louhikalat ovat ruumiinmuodoltaan pitkulaisia ja kooltaan keskikokoisia kaloja. Suurimmat lajit louhikala ja täplälouhikala (*Trachinus araneus*) voivat kasvaa 45&nbsp;cm pitkiksi. Louhikalalajien silmät sijaitsevat ruumiin yläosassa ja ovat kookkaat. Suu on suuri ja ylöspäin vino. Selkäeviä kaloilla on kaksi, joista ensimmäinen on lyhyempi ja piikikäs. Piikit ovat yhteydessä myrkkyrauhaseen, myös kiduskannessa on myrkkypiikki. Taaempi selkäevistä on matalampi ja pidempi ja myös peräevä on pitkä. Vatsaevät sijaitsevat lajeilla ennen rintaeviä. Pohjaväriltään louhikalalajit ovat vaaleanrusehtavia ja ruumiissa on tummempia juovia ja pilkkuja.

## Elintavat
Louhikaloja tavataan Atlantin itäosista, Välimerestä ja Mustastamerestä. Ne viettävät paljon aikaa kaivautuneena hiekkapohjaan, josta ne vaanivat saaliitaan kaloja ja rapuja sekä muita äyriäisiä. Kalat ovat aktiivisimillaan öisin. Louhikalat käyttävät myrkkypiikkejään puolustautumiseen ja niiden sisältämä myrkky on 5-hydroksitryptamiinia. Heimon lajit kutevat kesäisin ja mäti kelluu meressä vapaasti.

Paikoin heimon lajeja, erityisesti louhikalaa, käytetään ruokakalana,

## Lähteet
Cat Fanciers of Finland

**Cat Fanciers of Finland ry** (CFF) on maailman suurimman rotukissarekisterin, yhdysvaltalaisen Cat Fanciers’ Associationin (CFA), suomalainen jäsenjärjestö.

## Historia
Cat Fanciers of Finland ry perustettiin keväällä 2006 ja yhdistysrekisteriin se merkittiin vuonna 2008. Yhdistyksen tavoitteena on kaikkien kissojen hyvinvoinnin edistäminen, rotukissojen kasvattaminen Cat Fanciers’ Associationin hyväksymien standardien mukaisesti, kissanäyttelyiden ja -näytöksien sponsoroiminen sekä urheiluhengen ja ystävyyssuhteiden edistäminen kissaharrastajien keskuudessa. 

Cat Fanciers of Finland ry hyväksyttiin CFA:n täysivaltaiseksi jäseneksi kesällä 2006 ja alueellisesti se kuuluu CFA:n Region 9 - Europaan.

Cat Fanciers of Finland ry:n logon on suunnitellut AD Hanna Säynäjäkangas.

## Näyttelytoiminta
Cat Fanciers of Finlandin näkyvintä toimintaa on näyttelyiden järjestäminen. Yhdistys järjestää Suomessa vuosittain seitsemän näyttelyä: maaliskuun toisena viikonloppuna, elokuun kolmantena viikonloppuna ja marraskuun toisena viikonloppuna. Nämä viikonloput on hyväksytty Cat Fanciers of Finlandin perinteisiksi näyttelyviikonlopuiksi. Tilanteen mukaan yhdistys voi myös järjestää muita näyttelyitä.

Ensimmäinen CFA-näyttely Suomessa järjestettiin Heinolassa toukokuun alussa 2008. Näyttely oli perinteinen CFA:n kehänäyttely, jossa arvostelemassa oli kuusi kaikkien rotujen tuomaria viikonlopun aikana. Vuoden 2014 loppuun mennessä Cat Fanciers of Finland oli järjestänyt Suomessa 20 kansainvälistä näyttelyä.

## Muu toiminta
Cat Fanciers tarjoaa rekisteröintiapua jäsenistölleen.

Cat Fanciers of Finland tukee eläinsuojelutyötä Suomessa. Yhdistys on järjestänyt ja antanut lahjoituksia paikallisille eläinsuojeluyhdistyksille, muun muassa Helsingin Eläinsuojeluyhdistykselle, Pirkanmaan Eläinsuojeluyhdistykselle ja riihimäkeläiselle Onnentassut Eläinsuojeluyhdistykselle.

## Aiheesta muualla
* Cat Fanciers of Finland ry:n verkkosivut
Steve Eminger

**Steve Eminger** (s. 31. lokakuuta 1983 Woodbridge, Ontario, Kanada) on kanadalainen uransa päättänyt jääkiekkoilija, joka pelasi puolustajana. Hän on voittanut junioreiden MM-hopeaa Kanadan paidassa 2003.

## Pelaajaura
Fyysisestä pelistään tunnettu Eminger aloitti jääkiekkouransa OHL-joukkue Kitchener Rangersissa vuonna 1999. Hänet varattiin ensimmäisellä kierroksella numerolla 12 Washington Capitalsiin . Hän teki Capitalsin kanssa heti sopimuksen. Hän pelasi NHL-dybyyttinsä heti kauden ensimmäisessä ottelussa. Hän pelasi Capitalsissa 17 ottelua, mutta hänet tiputettiin sen jälkeen takaisin alas Kitcheneriin pelaamaan. Tässä tapauksessa oli myös onni onnettomuudessa, sillä Eminger voitti Kitchenerissä Memorial Cupin.

Jätettyään juniorijääkiekon pelaamisen Eminger jatkoi Capitalsissa ja sen AHL-kumppani Portland Piratesissa. Vaikka Emingerin uran ennusteet olivat korkealla, hän osoittautui niitä huonommaksi. Kausi 2007–2008 oli hänen sopimuksensa viimeinen. Hän pelasi kauden aikana vain 20 runkosarjaottelua. Pudotuspeleissä Capitals oli kuitenkin tuhoutumassa vammoihin ja Eminger pantiin suureen rooliin kokoonpanossa. Näissä pudotuspeleissä Eminger löysi paikkansa ja näytti olevansa vankka puolustaja.  Capitals kauppasi Emingerin ja 84. varauksensa Philadelphia Flyersille. Tilalle Philadelphia antoi ensimmäisen kierroksen varauksensa.

Kaudella 2008–2009 Eminger pelasi Flyersin lisäksi Tampa Bay Lightningissa ja Florida Panthersissa. Kauden 2009–2010 hän edusti Anaheim Ducksia. Seuraavat kolme kautta Eminger vietti New York Rangersin riveissä. Kaudella 2013–2014 hän aloitti KHL:ssä TsSKA Moskovassa, jossa hänen sopimuksensa purettiin 24. tammikuuta 2014. Tämän jälkeen Eminger siirtyi Norfolk Admiralsin AHL-joukkueeseen.

5. syyskuuta 2014 Boston Bruins antoi Emingerille vuoden sopimuksen AHL:ssä pelaavassa farmijoukkueessaan Providence Bruinsissa.

## Tilastot

## Yksityiselämä
Eminger on naimisissa Lindsay Emingerin kanssa.

## Lähteet
*
*
*

### Viitteet
Mongolivalloitukset

**Mongolivalloitukset** tapahtuivat 1200-luvulla. Niiden seurauksena syntyi laaja Mongolivaltakunta, johon kuului iso osa Aasiaa sekä Itä-Eurooppaa vuoteen 1300 mennessä.

Mongolivaltakunta laajeni 1200-luvun kuluessa erilaisten sotaretkien seurauksena pitkin Keski- ja Länsi-Aasiaa. Mongolit saavuttivat Itä-Euroopan 1240-luvulla. Sotaretkiä voidaan nopeuden ja laajuuden puolesta verrata hunnien ja turkkilaisten sotaretkiin kansainvaellusaikana 500-luvulla.

Mongolit pitivät vallassaan valloittamiaan alueita aina 1400-luvulle Persiassa (Timuridien dynastia) sekä Venäjällä (Kultaisen ordan seuraajavaltiot), ja 1800-luvulle Intiassa (Suurmogulien valtakunta).
Kiitorata (albumi)

**Kiitorata** on rap-artisti Uniikin 6. kesäkuuta 2012 julkaistu neljäs sooloalbumi. Albumilla vierailevat tuttuun tapaan Elastinen ja Spekti sekä uusina vierailijoina muun muassa R&B-laulaja Jannika B sekä rap-artisti Heikki Kuula.

## Taustaa
Albumin ensimmäinen single "Paita pois" julkaistiin 18. huhtikuuta 2012. Kappaleen musiikkivideo julkaistiin samana päivänä. Albumilta löytyy myös Suomen koripallomaajoukkueelle tehty kannustuskappale "Susijengi 2.0", jolla vierailevat Timo Pieni Huijaus ja Brädi. Kappale löytyy myös Brädin joulukuussa 2012 ilmestyneeltä *[[Näis kengis]]* -albumilta. Alkuperäinen "Susijengi"-kappale löytyy *[[Pommi 3]]* -albumilta. *Kiitorata* nousi Suomen virallisen albumilistan 20. sijalle. Albumin toinen single "Kotka" julkaistiin 18. elokuuta 2012. Sillä vierailevat Heikki Kuula ja Mikael Gabriel.

## Kappaleet
# 
# 
# 
#  (mukana MG)
#  (mukana Jannika B)
# 
# 
#  (mukana Illi)
#  (mukana Timo Pieni Huijaus & Brädi)
# 
#  (mukana Spekti & Elastinen)
#  (mukana Hookki-Heikki & MG)
#  (mukana Wava)

### Musiikkivideot
* *Paita pois* (28. huhtikuuta 2012)
* *Susijengi 2.0* (8. kesäkuuta 2012)
* *Kiitorata* (19. heinäkuuta 2012)
* *Kotka* (16. elokuuta 2012)

## Biitit
* Iso H: 1
* Rolzu: 2
* Sakke: 3, 8, 12
* Two Kings Productions: 4
* Elastinen: 5, 6, 9, 11
* Ronnie Creed & Elastinen: 7
* BeatBin Productions :10
* OP Beats: 3

## Lähteet
Työnantajajärjestö

**Työnantajajärjestö** on työnantajien yhteenliittymä, jossa työnantajat ovat organisoituneet samoin kuten työntekijät ammattiliitossa. Työnantajajärjestön rooli vaihtelee maittain riippuen maan talousjärjestelmästä.

Maissa, joissa on pluralistinen tai anglo-saksinen talousjärjestelmä (esim. Yhdistynyt kuningaskunta tai Yhdysvallat), ja joissa ei määritelmän mukaan ole institutionalisoitunutta yhteistyötä työantajajärjestöjen, ammattiliittojen ja valtion välillä, työnantajajärjestö on työnantajapuolen etujärjestö, joka mm. lobbaamalla pyrkii vaikuttamaan politiikkaan. Näissä maissa työnantajajärjestöt ovat usein heikkoja, ja monet niiden toiminnoista ovatkin siirtyneet teollisuuden eri ryhmittymille, jotka taas ovat käytännössä julkisiin suhteisiin keskittyneitä organisaatioita.

Sekatalousmaissa, kuten Itävallassa, Ruotsissa, Alankomaissa ja Suomessa, työnantajajärjestöt ovat osa institutionalisoitunutta rakennetta yhdessä ammattiliittojen ja valtion kanssa. Kolmikantajärjestelmässä osapuolet määrittävät osittain mm. hintatasoja, palkannousuja, verotasoja sekä eläkejärjestelmää. Näissä maissa kollektiivinen neuvottelu tehdään yleensä kansallisen tason työnantajajärjestöjen sekä ammattiliittojen välillä, eikä yhden ammattiliiton ja työnantajajärjestön välillä.
Raymond Weil

**Raymond Weil** on sveitsiläinen luksuskellojen valmistaja, jakelija ja myyjä. Raymond Weilin Genevessä vuonna 1976 perustama yritys on yksi uusimmista sveitsiläisistä yksityisistä luksuskellojen valmistajista.

## Historia
Raymond Weil syntyi Genevessä vuonna 1926. Kauppatieteen tutkinnon suoritettuaan hän siirtyi vuonna 1949 sveitsiläisen kelloseppäyrityksen, Camy Watch S.A:n palvelukseen. Hän yleni yrityksen johtajaksi ja työskenteli siellä kaikkiaan 26 vuotta, kunnes hän vuonna 1976 loi nimeään kantavan tuotemerkin. Hän perusti jakeluverkon ensin Eurooppaan ja sitten ympäri maailmaa. Weilin vävy Olivier Bernheim tuli mukaan 1982 työskenneltyään vuosia Heinekenin ja Unileverin markkinoinnissa. Hänet nimettiin varatoimitusjohtajaksi ja CEO:ksi vuonna 1996, ja hän on siitä lähtien työskennellyt kehittääkseen brändin näkyvyyttä kautta maailman.Vuonna 1983 yritys esitteli Amadeus-malliston Milos Formanin samannimistä elokuvaa varten. Vuoden 1986 Othello-mallistolla oli tärkeä osa brändin kansainvälisessä kasvussa. Vuonna 1993 Raphael Weil loi oman kellomerkkinsä, joka erikoistui tietyntyyppisiin automaattisiin mekanismeihin. 

Vuonna 2006 yritys perusti ensimmäisen kellomerkin tarjoaman klubin Raymond Weil Club. Seuraavana vuonna järjestettiin klubin ensimmäinen kansainvälinen valokuvauskilpailu. Vuonna 2009 Raymond Weil avasi oman tytäryrityksen Yhdysvalloissa ja seuraavana vuonna Intiassa. 

## Lähteet

## Aiheesta muualla
*Raymond Weilin kotisivut
Radomir

**Radomir** () on kaupunki ja kunta Pernikin alueella Bulgariassa. Kunnan asukasluku on 20&nbsp;631 (vuonna 2011). Radomir oli Aleksandăr Stambolijskin johtaman tsaarin vastaisen kapinan keskus ensimmäisessä maailmansodassa.

## Lähteet

## Aiheesta muualla
Zenith

**Zenith** on sveitsiläinen luksuskelloja valmistava yritys. Se on osa ylellisyystuotteita myyvää LVMH Moët Hennessy Louis Vuitton SE -konsernia.

## Historia
Georges Favre-Bulle aloitti kellojen valmistuksen Le Loclen kaupungissa vuonna 1865. Yritys muutettiin Fabrique de montres Zénith -nimiseksi osakeyhtiöksi vuonna 1905. Useiden omistusmuutosten jälkeen LVMH osti yrityksen vuonna 1999.

## Kellojen valmistus
Zenithillä on maine laadukkaiden ja tarkkojen kellojen valmistajana. Se onkin voittanut 1&nbsp;565 palkintoa tarkkuudestaan. Se on yksi harvoja sveitsiläisiä kellovalmistajia, joka valmistaa koneistonsa itse. Vuonna 1969 julkaistu El Primero -malli oli ensimmäisiä automaattisia kronografikelloja, ja sitä valmistetaan vieläkin. 

## Oscillator-koneisto
2017 Zenith esitteli 15 Hz taajuudella toimivan erittäin tarkan Oscillator-koneistonsa, josta valmistettiin aluksi 10 kpl rajattu painos nimellä *Zenith Defy Lab*. Koneisto otettiin sarjatuotantoon 2019 *Defy Inventor*-mallissa, joka toimii 18 Hz taajuudella.

## Lähteet

## Aiheesta muualla
*Zenithin viralliset kotisivut 
*Zenithin esittely emoyhtiö LVMH:n sivustolla , , ,  &
Kristilliset symbolit: Ikkuna pyhään

**Kristilliset symbolit: Ikkuna pyhään** on Liisa Väisäsen kirja kristillisestä symboliikasta. Teoksen julkaisi Kirjapaja vuonna 2011.

## Lähteet
* 

## Aiheesta muualla
* Katri Antin: Porsas kristillisenä symbolina . Teologia.fi 25.8.2011.
* Piispa Arseni: Kristilliset symbolit: Ikkuna pyhään. Savon sanomat 16.10.2011.
* Pirjo Silveri: Taide-evankelista avaa ikkunoita pyhään. Tampereen kirkkosanomat 29.2.2012.
* Merja Leppälahti: Kristillisten symbolien abc-kirja. Agricola 19.10.2011.
Roamer

**Roamer Watch Co. SA** on vuonna 1888 perustettu itsenäinen sveitsiläinen luksuskelloja valmistava yritys.

## Historia
Roamerin perusti sveitsiläinen Fritz Meyer vuonna 1888 Solothurnin kaupungissa. Se keskittyi aluksi valmistavaan mekaanisten kellojen koneistoja ja sylintereitä.  Vuonna 1904 Meyer alkoi valmistaa kokonaisia kelloja. Vuonna 1905 Meyer alkoi tehdä yhteistyötä kelloseppä Johann Studelin kanssa ja yrityksen nimeksi tuli *Meyer and Studeli*. 

Vuoteen 1923 mennessä tuotanto oli kasvanut miljoonaan kelloon. Laadukkaimmat kellot myytiin Roamer-nimellä, ja muut Medana- ja Meda-nimisinä. Vuonna 1945 yhtiö avasi New Yorkiin toimiston ja vuonna 1952 *Meyer and Studeli* -nimi muutettiin virallisesti Roamer Watch Co. SA:ksi.

Vuonna 1955 Roamer patentoi vesitiiviin anfibiokellonsa, josta tuli kaupallinen menestys. Roamer toi ensimmäiset kvartsikellonsa markkinoille vuonna 1972. Vuonna 2003 Roamer alkoi jälleen valmistaa mekaanisia kelloja. 

## Aiheesta muualla
*Roamerin kotisivut

## Lähteet
Silittäminen

**Silittäminen** voi tarkoittaa ainakin seuraavia asioita
* Vaatteiden silittäminen
* Ihmisten ja lemmikkien silittäminen
Sector No Limits

**Sector No Limits** (*yleisemmin Sector*) on italialaisen **Giardiellon** perheen vuonna 1973 perustama kellomerkki. Nykyisin sen omistaa koruihin ja designiin keskittyvä **Morellato & Sector S.p.a**. Sector keskittyy valmistamaan urheilullisia kelloja.

Sector käyttää kelloissaan japanilaisia Miyotan- sekä sveitsiläisiä ETA SA:n kvartsikoneistoja.

## Aiheesta muualla
*Sectorin kotisivut

## Lähteet
Amerikanmustapoppeli

**Amerikanmustapoppeli** (*Populus deltoides*) on pohjoisamerikkalainen poppelilaji. Se kasvaa 20–40 metriä korkeaksi. Kukinta-aika on varhaisesta keväästä myöhäiskevääseen. Kaarna on syväuurteista ja väriltään ruskeanharmaata. Pohjois-Amerikassa laji kasvaa luontaisesti, Euroopassa viljeltynä ja villiintyneenä.

Laji jaetaan kolmeen alalajiin:
****Populus deltoides'' subsp. ''deltoides*** kasvaa Kaakkois-Kanadassa ja itäisessa Yhdysvalloissa.
****Populus deltoides'' subsp. ''monilifera*** kasvaa Pohjois-Amerikan kuivissa keskiosissa jokien varsilla.
****Populus deltoides'' subsp. ''wislizeni*** kasvaa lajin levinneisyysalueen kuumassa ja kuivassa lounaisosassa jokien varsilla.

## Lähteet

## Aiheesta muualla
*United States Department of Agriculture (USDA): ''Populus deltoides''
Veliki Preslav

**Veliki Preslav** ()  on kaupunki Bulgarian itäosassa, Preslav-vuorten juurella, vajaat 20 km lounaaseen Šumenista.  se  oli ensimmäisen Bulgarian keisarikunnan pääkaupunki vuosina 893-972.

Se on nykyään viiniin, hedelmiin ja sikoihin erikoistunut maatalouskeskus. Vuonna 2001 kaupungin väkikuku oli  16 276.

## Lähteet

## Aiheesta muualla
Venere Pizzinato

**Venere Pizzinato Papo** (23. marraskuuta 1896 – 2. elokuuta 2011) oli italialainen henkilö. Hän syntyi Alassa, Trentinossa, joka oli osa itävalta-unkarin keisarikuntaa. Ensimmäisen maailmansodan aikana hän asui pakolaisena Bazzanossa, Bolognassa, mutta muutti Milanoon sodan jälkeen. Toisen maailmansodan aikana hän asui Nizzassa, kunnes palasi jälleen Milanoon vaimonsa kanssa. Hän asettui lopulta asumaan Veronaan, missä hän asui koko ikänsä. Hänestä tuli vanhin elävä italialainen 2. marraskuuta 2009 Ida Frapponin kuoltua. Pizzinato kuoli 114 vuoden ja 252 päivän iässä vuonna 2011. Hän oli vanhimmaksi elänyt italialainen, kunnes Dina Manfredini ohitti hänet 13. joulukuuta 2011.
John Scott (jääkiekkoilija)

**John Howard Scott** (s. 26. lokakuuta 1982 St. Catharines, Ontario, Kanada) on entinen kanadalainen jääkiekkoilija, joka pelasi laitahyökkääjänä mm. NHL-joukkue Montreal Canadiensissa.

## Pelaajaura
Scott pelasi uransa alussa neljä vuotta (2002–2006) yliopistojääkiekkoa WCHA-joukkue Michigan Techissä, jossa sai 18 pistettä ja peräti 350 rangaistusminuuttia. Scottia ei varattu NHL:ään, joten yliopistouransa jälkeen Scott siirtyi AHL-joukkue Houston Aerosiin, jossa pelasi kaksi kautta.

Scott siirtyi Minnesota Wildiin kaudella 2008–2009. Kaudella 2009–2010 hän teki ensimmäisen NHL-maalinsa 15. marraskuuta 2009 Carolina Hurricanesin maalivahdille Michael Leightonille, kun Wild hävisi 5–4.

Heinäkuun 1. päivänä 2010 Scott allekirjoitti kahden vuoden sopimuksen Chicago Blackhawksin kanssa. Hän pelasi Chicagossa vuodet 2010–2012 kunnes hänet 27. helmikuuta 2012 kaupattiin New York Rangersiin viidennen kierroksen varausta vastaan. Heinäkuussa 2012 Scott allekirjoitti yhden vuoden sopimuksen Buffalo Sabresin kanssa. Sopimusta jatkettiin keväällä 2013.

31. lokakuuta 2013 Scott sai liigalta seitsemän ottelun pelikiellon taklattuaan viikkoa aiemmin Boston Bruinsin Loui Erikssonia päähän. Joulukuun lopulla 2013 Scott teki uransa toisen maalin Toronto Maple Leafsia vastaan. 

Vapaiden markkinoiden auettua heinäkuussa 2014, Scott teki toisena päivänä San Jose Sharksin kanssa yhden vuoden mittaisen sopimuksen. Kauden 2014–2015 aikana Scott sai kahdesti pelikieltoa. Lokakuussa kahden ja joulukuussa neljän ottelun verran.

Yleisö äänesti Scottin kaudella 2015–2016 un Pacific -divisioonan kapteeniksi. Väitteiden mukaan NHL sekä Scottin joukkue Arizona Coyotes yrittivät estää häntä pelaamasta ottelussa. Hän kuitenkin kieltäytyi vetäytymästä siitä. Arizona kauppasi Scottin ennen tähdistöottelua Montreal Canadiensiin, jossa hänet laitettiin farmiin. Myöhemmin Scottille annettiin kuitenkin lupa pelata tähdistöottelussa Pacificin kapteenina. Pacific voitti turnauksen ja Scott iski kaksi maalia välierässä, jonka seurauksena hänet valittiin turnauksen parhaaksi pelaajaksi.

## Tilastot

## Lähteet
* 
* 
* 

### Viitteet
Mario Curletto

**Mario Curletto** (13. syyskuuta 1935 Livorno – 22. joulukuuta 2004 Livorno) oli italialainen miekkailija. Hän kilpaili vuoden 1960 kesäolympialaisissa Roomassa ja vuoden 1964 kesäolympialaisissa Tokiossa ollen ensin mainitussa mukana saamassa hopeaa floretin joukkuekilpailussa.

## Lähteet
Trăstenik

**Trăstenik** () on kaupunki Plevenin alueella Bulgarian pohjoisosassa. Vuoden 2018 arvion mukaan siellä asui 4&nbsp;016 asukasta.

## Lähteet
Alice Powell

**Alice Powell** (s. 26. tammikuuta 1993 Oxford, Englanti, Iso-Britannia) on brittiläinen moottoriurheilija.

## Ura
Powell aloitti kuusivuotiaana karting-uransa. Vuonna 2009 Powell ajoi Formula Renault UK -sarjassa, jossa hän sijoittui loppupisteissä 18:nneksi. Hän sai vuonna 2010 Britannian naisten Racing Drivers Club GoldStars -palkinnon. Samana vuonna Powell ajoi Formula Renault BARC -sarjassa voittaen sarjan mestaruuden. Hänestä tuli samalla ensimmäinen naiskuljettaja, joka on voittanut sarjan mestaruuden. Vuonna 2011 Powell palasi Formula Renault UK -sarjaan sijoittuen sarjan yhdeksänneksi. Samana vuonna hän uusi GoldStars-palkintonsa voiton.

Vuonna 2012 Powell ajoi GP3-sarjassa Status GP -tallissa. Hänestä tuli sarjan kolmas naiskuljettaja. Samalla kaudella mukana olivat naiskuljettajat Carmen Jordá ja Vicky Piria. Hän saavutti yhden pisteen ollen kauden ainoa naiskuljettaja, joka pystyi saavuttamaan pisteitä. Vuonna 2013 Powell kilpaili kolme kilpailua Britannian Formula 3 -sarjassa vierailevana kuljettajana. Samana vuonna Powell teki paluun GP3-sarjaan ajaen kauden päätösviikonlopun Melville McKeen tilalla. Hän ei saavuttanut pisteitä. 

Vuonna 2019 Powell siirtyi naiskuljettajille tarkoitettuun W Series -kilpasarjaan. Hän oli kauden lopputuloksissa kolmas. Kaudella 2021 hän voitti kauden avauskilpailun, joka ajettiin samana viikonloppuna kuin Formula 1 -sarjan Steiermarkin GP. Hän sijoittui kauden lopputuloksissa toiseksi. Seuraavana vuonna Powell oli sarjassa kolmas.

## GP3-tulokset

## W Series -tulokset

## Lähteet
Oris

**Oris** on sveitsiläinen, Paul Cattin ja Georges Christianin vuonna 1904 Hölsteinissä perustama luksuskelloja valmistava yritys. Oris on tunnettu mekaanisista kelloistaan, eikä se valmista lainkaan kvartsikelloja. Oris jakaa mallistonsa neljään osaan; moottoriurheilu (*motor sport*), lentäminen (*aviation*), kulttuuri (*culture*) ja sukellus (*diving*). 

Vuonna 1968 Oris sai *cal.652.*-koneistolleen kronometri-sertifioinnin.

Sean Connery käytti Oriksen kelloa James Bond -elokuvassa Älä kieltäydy kahdesti.

Vuonna 2009 Oris toi markkinoille uuden, 51 millimetriä leveän ammattisukellukseen tarkoitetun rannekellon.

## Lähteet

## Aiheesta muualla
* Oriksen kotisivu
Fleetwood Mac (vuoden 1975 albumi)

**Fleetwood Mac** on Fleetwood Mac -yhtyeen albumi vuodelta 1975. Albumi oli ensimmäinen, jolla olivat mukana kitaristi, laulaja ja säveltäjä Lindsey Buckingham sekä laulaja ja säveltäjä Stevie Nicks. Sen tunnetuin kappale on singlehitti "Rhiannon". Musiikillisesti albumi kiteytti yhtyeen uuden tyylin ja merkitsi sille uuden kaupallisen menestyskauden alkua.

Sekaannuksien välttämiseksi yhtyeen mukaan nimetystä ensimmäisestä albumista vuodelta 1968 käytetään toisinaan nimitystä "Peter Green's Fleetwood Mac".
## CD-version kappaleluettelo
# Monday Morning (Buckingham) 2:48
# Warm Ways (Christine McVie) 3:50
# Blue Letter (Curtis/Curtis) 2:31
# Rhiannon (Nicks) 4:12
# Over My Head (Christine McVie) 3:34
# Crystal (Buckingham/Nicks) 5:12
# Say You Love Me (Christine McVie)
# Landslide (Nicks) 3:05
# World Turning (Christine McVie/Buckingham) 4:25
# Sugar Daddy (Christine McVie) 4:09
# I'm So Afraid (Buckingham) 4:15

## Muusikot
* Mick Fleetwood - rummut, lyömäsoittimet 
* John McVie - basso
* Christine McVie - kosketinsoittimet, laulu
* Lindsey Buckingham - kitara, laulu
* Stevie Nicks - laulu

* vieraileva rytmikitaristi kappaleessa "Sugar Daddy" - Waddy

## Tekniikka
* Tuotanto - Fleetwood Mac ja Keith Olsen
* Äänitys - Keith Olsen Sound City - studio, Los Angeles
* Kannen ideointi ja suunnittelu Fleetwood Mac ja Des Strobel
* Valokuvat - Herbert Worthington

## Lähteet
* Fleetwood Mac - Fleetwood Mac CD painos Reprise 254 043 (Europe)

### Viitteet
Vähemmän kiirettä, enemmän aikaa

**Vähemmän kiirettä, enemmän aikaa** on suomalaisen Eino Grönin studioalbumi vuodelta 1997. Sen nimikappale voitti lokakuussa 1997 MTV3-kanavan Syksyn sävel -kilpailun.

## Kappaleet
Kaikki sovitukset ovat tehneet Esa Pulliainen ja Vesa Anttila.
# 
# 
# 
# 
# 
# 
# 
# 
# 
# 
# 

## Lähteet
Jalkapallon Suomen Cup 1962

**Jalkapallon Suomen Cup 1962** oli cupin kahdeksas järjestämisvuosi. Osanotto-oikeus siihen oli kaikilla seuroilla. Kilpailuun osallistui 166 joukkuetta joista Mestaruus- ja Suomensarjan joukkueet, kaikkiaan 39 (9+30), pääsivät ilman karsintaa 64 joukkuetta käsittävään varsinaiseen kilpailuun. Muiden joukkueiden selville saamiseksi pelattiin 105 karsintaottelua. Maakuntasarjoista mukaan lähti 55 joukkuetta, aluesarjoista 56 ja SPL:n sarjojen ulkopuolelta 16 joukkuetta. 
Loppuotteluun selvisivät Helsingin Palloseura ja maakuntasarjalainen Rovaniemen Palloseura, ja se pelattiin Olympiastadionilla. Ottelun voitti HPS 5-0. Yleisöä oli paikalla ennätysmäiset 5 022.

## Suomen Cupin ottelut

**Varsinaisen kilpailun 1. ja 2.kierros**

2. kierroksen uusinta: Joensuun Pelitoverit - Saimaan Pallo 3-1

Lahden Pallomiehet voitti Jämsänkosken Ilveksen uusinnassa 2-1.

## Loppuottelu
Loppuottelu pelattiin 21. lokakuuta 1962 Helsingissä.

Cup-mestarit: Matti Korhonen, Alpo Lintamo, Henry Kiviniemi, Pentti Rautiainen, Raimo Lukander, Nils Vilen, Urho Laakso, Kaj Österberg, Teuvo Strömberg, Kai Pahlman ja Heikki Mustakari.

## Lähteet
* Suomen Palloliiton toimintakertomus 3 
* Suomen Palloliiton toimintakertomus 4
Sinut löysin uudestaan

**Sinut löysin uudestaan** on suomalaisen Eino Grönin studioalbumi vuodelta 1999.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Muusikoita
* Vesa Anttila – kitarat (10, 13)

## Lähteet
Thatcherismi

**Thatcherismi** eli **thatcherilaisuus** on Yhdistyneen kuningaskunnan pääministerin Margaret Thatcherin mukaan nimensä saanut talouspoliittinen ja yhteiskuntapoliittinen ajattelutapa. Se tarkoittaa hänen omaa ajatteluaan, mutta myös sitä politiikkaa, jota on noudatettu hänen pääministerikautensa jälkeen John Majorin, Tony Blairin, Gordon Brownin ja David Cameronin kaudella.

## Katso myös
*Reaganismi

## Lähteet
Sinn

**Sinn** on saksalainen korkealaatuisten kellojen valmistaja, jonka perusti lentäjä ja lento-opettaja Helmut Sinn vuonna 1961 Frankfurt am Mainissa. Yritys erikoistui lentäjille tehtyjen kellojen valmistukseen ja niistä tulikin suosittuja lentäjien keskuudessa niiden hyvän laadun ja muotoilun vuoksi.

Vuonna 1994 Helmut Sinn myi yrityksen Lothar Schmidt:lle, joka muutti yrityksen nimeksi **Sinn** - *Spezialuhren zu Frankfurt* (*spesiaalikelloja Frankfurtista*). Lisäksi Schmidt loi uusia mallistoja. Nykyisin yritys myy noin 10 000 kelloa vuodessa.  Suurin osa kelloista myydään suoramarkkinoinnilla.

## Aiheesta muualla
*Sinn -kellojen kotisivut 

## Lähteet
Ambaton maanjäristys 1949

**Ambaton maanjäristys 1949** oli läntisen pallonpuoliskon voimakkain maanjäristys viiteen vuoteen. Järistys tapahtui 5. elokuuta 1949 Ecuadorissa Tunguruhuan provinssissa pääkaupungista Ambatosta kaakkoon. Järistyksessä kuoli 5&nbsp;060 henkilöä.Järistyksen voimakkuus oli 6,8 Richterin asteikolla ja sen hyposentrumi sijaitsi noin 40&nbsp;km:n syvyydessä.  Lähellä sijainneet kylät Guano, Patate ja Pillaro tuhoutuivat ja Ambato kärsi huomattavia vahinkoja. Järistyksen seurauksena rakennuksia romahti ja järistystä seuranneet maanvyörymät aiheuttivat lisätuhoja Tunguruhuan, Chimborazon ja Cotopaxin provinsseissa. Järistys aiheutti vahinkoja vedenjakeluun ja katkoi puhelinyhteyksiä. Järistys tuntui värähtelynä Quiton ja Guayaquilin kaupungeissa.

## Lähteet
Aschan Coffee & Deli

**Aschan Coffee & Deli** on suomalainen kahvilaketju, jonka omistaa Aschan Kahvilat Oy. Aschan Coffee & Deli korvasi Suomen Wayne’s Coffee -kahvilat. 

## Historia
Aschanin alkuperäinen konditoria ja leipomo Turussa on Viipurilaisen Pekka Aschanin 1928 perustama,  ja Turun alueella kahvilalla on monta myyntipistettä. Wayne’s Coffee- ja Aschan-kahviloita operoinut Tammimetsä Oy (nykyinen *Aschan Kahvilat Oy*) muutti Suomen Wayne’s Coffee -kahvilat Aschan Coffee & Deli -kahviloiksi 16. huhtikuuta 2012 alkaen.

## Lähteet

## Aiheesta muualla
* Aschan Coffee & Delin kotisivut
Valentina Prudskova

**Valentina Aleksandrovna Prudskova** (; 27. joulukuuta 1938 Jeršov, Venäjän SFNT – 23. elokuuta 2020) oli Neuvostoliittoa edustanut miekkailija, olympiavoittaja ja maailmanmestari. Hänen pääaseensa oli floretti.

Prudskova oli mukana voittamassa floretin joukkuekilpailussa olympiakultaa Roomassa 1960 ja olympiahopeaa Tokiossa 1964. Tokiossa hän kilpaili lisäksi floretin yksilökilpailussa. MM-kilpailuissa Prudskova voitti floretin joukkuekilpailussa kolme kulta- ja kaksi hopeamitalia sekä yksilökilpailussa pronssia vuonna 1965. Prudskovan 40-vuotiaana vuonna 1950 kuollut isä osallistui talvisotaan. Prudskova kuoli 81-vuotiaana 23. elokuuta 2020.

## Lähteet
* 

### Viitteet

## Aiheesta muualla

*
Guram Kostava

**Guram Kostava** (; 18. kesäkuuta 1937 Tbilisi – 19. kesäkuuta 2024) oli georgialainen Neuvostoliittoa edustanut miekkailija. Hän sai pronssia kalvan joukkuekilpailussa kesäolympialaisissa 1960 Roomassa ja sitten yksilökilpailussa kesäolympialaisissa 1964 Tokiossa.

## Lähteet
Yhdistyneiden kansakuntien turvallisuusneuvoston puheenjohtaja

**Yhdistyneiden kansakuntien turvallisuusneuvoston puheenjohtaja** on Yhdistyneiden kansakuntien turvallisuusneuvosto toiminnan johtaja. Puheenjohtaja on turvallisuusneuvoston johtaja, joka edustaa turvallisuusneuvoston jäsenvaltiota. 
Yhdistyneiden kansakuntien peruskirjan 30. osassa määritellään turvallisuusneuvoston puheenjohtajan asema.

Turvaneuvosto valitsee puheenjohtajan kuukausittain turvaneuvoston jäsenvaltioista. Valinta tehdään turvaneuvoston jäsenistä englanninkielisen aakkosten mukaisesti.

Turvallisuusneuvoston puheenjohtajuus vaihtuu kuukausittain, ja vastuu kiertää jäsenmaiden englanninkielisten nimien mukaisessa aakkosjärjestyksessä. 

Turvallisuusneuvoston puheenjohtaja voidaan valita sekä pysyvistä että vaihtuvista turvallisuusneuvoston jäsenmaiden edustajista. 

Puheenjohtaja johtaa puhetta turvallisuusneuvostossa jokaisen istunnon aikana. Puheenjohtaja on turvaneuvoston ylin johtaja. Hän myös vastaa turvaneuvoston puolesta lehdistölle.

## Luettelo
### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020–2024

### 2025–2029

## Lähteet

## Lähteet
*  (tammikuu 2000 – toukokuu 2005)

### Viitteet
Lumihärkki

**Lumihärkki** (*Cerastium cerastoides*, syn. *C. lapponicum*, *Dichodon cerastoides*) on kohokkikasveihin kuuluva, pohjoisen pallonpuoliskon vuoristoseutujen ja arktisten alueiden pienikokoinen kasvi.

## Ulkonäkö ja koko

Löyhän mätästävästi kasvava monivuotinen lumihärkki kasvaa 3–15 cm korkeaksi. Varret ovat rentoja tai kohenevia ja toispuolisesti hienokarvaisia. Kukattomat tyvivesat ovat juurehtivia. Hieman möyheät lehdet ovat pitkulaisia tai lähes tasasoukkia ja ylöspäin käyriä. Kukinto on kaksihaarainen viuhko. Kukinnon tukilehdet ovat vihreitä, ja kukkaperässä on karvarivi. Valkoisia kukkia on 2–4 kappaletta. Sekä verhiö että teriö ovat viisilehtisiä. Matalasti kaksihalkoiset terälehdet ovat 8–12 mm pitkiä ja noin 1,5 kertaa verholehtien pituisia. Verholehdet ovat harvaan nystykarvaiset. Heteitä 2–10 kappaletta, vartaloita on kolme kappaletta. Suomessa lumihärkki kukkii heinä-elokuussa. Hedelmä on pitkähkö, kuusiliuskaisesti aukeava monisiemeninen kota.

Muista pohjoisista härkkilajeista lumihärkki muistuttaa jossain määrin tunturihärkkiä (*C. alpinum*) ja napahärkkiä (*C. arcticum*).

## Levinneisyys
Lumihärkkiä tavataan Euroopassa Pyreneillä, Alpeilla, Apeniineilla, Balkanin alueen vuoristoseuduilla, Karpaateilla, Skotlannissa, Islannissa, Fennoskandian vuoristo- ja tunturialueilla ja sieltä edelleen Venäjän Jäämeren rannikkoa pitkin aina Uralvuoristolle saakka. Aasian puolella lajia tavataan Turkissa, Kaukasuksen alueella ja Iranissa sekä erillisellä laajalla alueella Keski-Aasiasta Keski-Siperiaan. Lajia esiintyy myös Pohjois-Afrikassa Länsi-Marokon vuoristoissa. Pohjois-Amerikassa lumihärkkiä kasvaa ainoastaan Koilis-Kanadassa. Lisäksi se on levinnyt Grönlannin etelä- ja keskiosien rannikkoseuduille. Suomessa lumihärkki on alkuperäislaji, jota kasvaa ainoastaan Pohjois-Lapissa. Sitä on tavattu Enontekiöltä, Muoniosta, Utsjoelta, Inarista ja Sodankylästä. Runsaimmillaan laji on Käsivarren suurtuntureilla.

## Elinympäristö
Lumihärkki viihtyy vuoristoissa tai pohjoisen arktisilla alueilla riittävän kosteilla kasvupaikoilla. Suomessa lumihärkin kasvupaikat ovat tunturiseutujen valuvesi- ja lumenviipymäpaikoilla, tihkuisilla puronvarsilla ja soraisilla joenrannoilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
*Kasviatlas 2010: Lumihärkin levinneisyys Suomessa
*Pohjolan kasvien pauloissa: Dichodon cerastoides (Cerastium cerastoides) - lumihärkki
*Pinkka, Lajintuntemuksen oppimisympäristö: Lumihärkki (''Cerastium cerastoides'')
Matilde Camus

**Matilde Camus** (26. syyskuuta 1919 – 28. huhtikuuta 2012) oli espanjalainen runoilija. 

## Runous

**Voces* (1969)
**Vuelo de estrellas* (1969)
**Manantial de amor* (1972)
**Bestiario poético* (1973)
**Templo del Alba* (1974)
**Siempre amor* (1976)
**Cancionero de Liébana* (1977)
**Corcel en el tiempo* (1979)
**Perfiles* (1980)
**He seguido tus huellas* (1981)
**Testigo de tu marcha* (1981)
**Testimonio* (1982)
**La preocupación de Miguel Ángel* (1982)
**Tierra de palabras* (1983)
**Coral montesino* (1983)
**Raíz del recuerdo* (1984)
**Cristales como enigmas* (1985)
**Sin teclado de fiebre* (1986)
**Santander en mi sentir* (1989)
**Sin alcanzar la luz* (1989)
**El color de mi cristal* (1990)
**Tierra de mi Cantabria* (1991)
**Amor dorado* (1993)
**Ronda de azules* (1994)
**Vuelo de la mente* (1995)
**Reflexiones a medianoche* (1996)
**Mundo interior* (1997)
**Fuerza creativa* (1998)
**Clamor del pensamiento* (1999)
**Cancionero multicolor* (1999)
**La estrellita Giroldina* (1999)
**Prisma de emociones* (2000)
**Vivir, soñar, sentir* (2005)
**Cancionero de Liébana* (2006)
**Motivos alicantinos*

## Lähteet

## Aiheesta muualla
* Matilde Camus